Ha az embernek lehetősége nyílik beszélgetni a floridai West Palm Beachen született Whitney Cunninghammel, aki hetedik lett a népszerű America's Next Top Model című valóságshow nyolcadik évadában, akkor kezdi megérteni, hogy a műsorvezető Tyra Banks mire gondolt, amikor úgy jellemezte őt, mint "teljes csomagot". Először is, magabiztos és önfejű, ami az ilyen műsorokban szinte ugyanolyan elengedhetetlen, mint a gyönyörű modell-imázs. Másodszor, ezt a magabiztosságot lendületre váltja. A műsorból való távozása óta folyamatosan kap munkát modellként, és még mindig hisz abban, hogy a célja, miszerint ő legyen az első nő, aki tízes méretű ruhát visel a Vogue címlapján, elérhető közelségben van. Harmadszor, és a tévénézők számára talán a legfontosabb, hogy eltörli azt az ősrégi modell-sztereotípiát, miszerint ahhoz, hogy valaki csinos legyen és jól fotózható, egyben unamalmasnak és gondolatszegénynek is kell lennie.
Whitney Cunningham Floridában született.